《题三桂亭》
宋代·陈尧咨

不夸六印满腰悬，二顷仍寻负郭田。
当日弟兄皆刷羽，如今鸿雁尽摩天。
扶疏已问新栽柳，清浅犹寻旧漱泉。
大尹今来还又去，夕阳旌旆复翩翩。

作者简介：陈尧咨（970—1034），宋代官员、书法家。字嘉谟，北宋阆州阆中人。陈省华第三子，陈尧叟、陈尧佐弟。真宗咸平三年进士第一，状元。历官右正言、知制诰、起居舍人、以龙图阁直学士知永兴军、陕西缘边安抚使、以尚书工部侍郎权知开封府、翰林学士、武信军节度使、知天雄军，卒谥康肃，所以又叫陈康肃公。